Diari Oficial de la Generalitat Valenciana


Sumari del DOGV 8649, del 04-10-2019 (2019/9359)

RESOLUCIÓ de 27 de setembre de 2019, de la Secretaria Autonòmica de Seguretat i Emergències, per la qual s'aproven les bases generals i la convocatòria de la primera prova de renovació de l'acreditació del personal del servei específic d'admissió per a les persones aspirants declarades aptes el desembre de 2015.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8649

Data del DOGV
:   04-10-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/9359


Data del document
:   27-09-2019

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * examen

RESOLUCIÓ de 27 de setembre de 2019, de la Secretaria Autonòmica de Seguretat i Emergències, per la qual s'aproven les bases generals i la convocatòria de la primera prova de renovació de l'acreditació del personal del servei específic d'admissió per a les persones aspirants declarades aptes el desembre de 2015. [2019/9359]  
En virtut de la Resolució de 25 d'agost de 2015, de la Direcció General de l'Agència de Seguretat i Resposta a les Emergències (DOGV 7607, 3 de setembre), es va convocar la prova avaluadora per a l'obtenció de l'acreditació del personal del servei específic d'admissió per a efectuar el mes de desembre de 2015. Aquesta prova es va realitzar a les ciutats d'Alacant, Castelló de la Plana i València.  
Per mitjà de la Resolució de 18 de desembre de 2015, de la Direcció General de l'Agència de Seguretat i Resposta a les Emergències (DOGV 7684, 23 de desembre), es va publicar la llista dels aspirants que, havent superat la indicada prova avaluadora, havien obtingut el dret a l'obtenció de l'acreditació de personal del servei específic d'admissió.  
  
L'article 137 del reglament aprovat pel Decret 143/2015, d'11 de setembre, pel qual s'aprova el Reglament de la llei d'espectacles valenciana, estableix un període de quatre anys des de la data de l'expedició com a període de validesa de l'acreditació anteriorment citada.  
  
En aquest sentit, per als aspirants aptes de la convocatòria a dalt citada, es considera el 23 de desembre de 2015 com a data d'expedició i, en conseqüència, el 23 de desembre de 2019 com a data en què venç el període de quatre anys esmentat. Una circumstància que obliga l'Administració autonòmica, per mandat normatiu, a efectuar els tràmits i actuacions necessaris perquè els interessats puguen renovar l'acreditació als efectes laborals pertinents. Així mateix, aquesta convocatòria permet la renovació als aspirants aptes de les realitzades anteriorment quan aquests no van poder presentar-se a les respectives proves de renovació.  
  
Per tot això, en virtut del que disposen l'article 33 de la Llei 14/2010, de 3 de desembre, de la Generalitat, d'espectacles públics, activitats recreatives i establiments públics, en relació amb l'article 137 del reglament aprovat per Decret 143/2015, d'11 de setembre, i la disposició addicional quarta del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
Article 1. Objecte i àmbit d'aplicació  
1. És objecte de la present resolució la regulació de les bases, com també la convocatòria de la prova per a la renovació de l'acreditació individual per a l'exercici de les funcions pròpies del servei específic d'admissió.  
2. D'acord amb la present resolució, queda convocada la prova per a la renovació de l'acreditació esmentada.  
3. La prova s'efectuarà a les 11.30 hores del dia 25 de novembre de 2019 en convocatòria única, que es realitzarà a les ciutats d'Alacant, Castelló de la Plana i València.  
Els llocs de realització de les proves són els següents:  
- Província d'Alacant: dependències del CdT, Centre de Turisme Alacant. Adreça: carrer del Mont Tossal, s/n, d'Alacant.  
- Província de Castelló: dependències de la Delegació del Consell a Castelló (Casa dels Caragols). Adreça: carrer Major, núm. 78, de Castelló de la Plana.  
- Província de València: dependències de l'Escola Valenciana d'Estudis de la Salut (EVES). Adreça: carrer de Juan de Garay, núm. 21, de València.  
  
Article 2. Aspirants convocats  
1. Queden convocats a la realització de la prova els aspirants declarats aptes en la Resolució de 18 de desembre de 2015, de la Direcció General de l'Agència de Seguretat i Resposta a les Emergències.  
2. Estan convocats, així mateix, els aspirants declarats aptes en les convocatòries de primera renovació anteriors a la indicada en l'apartat precedent i que no van poder presentar-se a les proves respectives de primera renovació.  
3. Els aspirants, excepte una declaració en contrari indicada de manera expressa en la sol·licitud a la qual es refereix l'article següent, efectuaran la prova de renovació en la seu de la província en la qual van realitzar la prova avaluadora.  
  
Article 3. Documentació  
Per a la realització de la prova de renovació, els aspirants hauran de presentar la documentació següent:  
- Sol·licitud de renovació de l'acreditació segons el model que s'adjunta en l'annex I d'aquesta resolució.  
- Certificat actualitzat expedit pel Registre Central de Penats, per a la realització de la prova de renovació prevista en aquesta resolució.  
  
- Certificat de pagament de la taxa de 15,15 euros. El model de certificat de pagament de la taxa serà el que s'indica en la pàgina web de la Conselleria d'Hisenda i Model Econòmic per a la presentació a la prova avaluadora del servei específic d'admissió.  
  
Article 4. Presentació de la documentació  
1. Les persones interessades hauran de presentar la sol·licitud i la documentació esmentada en l'article anterior el dia de la prova i en el moment de la crida per a entrar a l'aula de l'examen.  
2. L'aspirant que no presente tots o alguns dels documents indicats no serà admés per a la realització de la prova.  
3. Si es presenta alguna documentació incorrecta o inexacta que constituïsca error no corregible o implique un incompliment de les bases de la convocatòria, serà tingut en compte a efectes de l'exclusió de la prova avaluadora, encara que la persona interessada l'haja efectuada.  
  
Article 5. Contingut i duració de la prova  
La prova consistirà en un examen psicotècnic que s'ha de respondre en una hora.  
  
Article 6. Desenvolupament de les proves  
1. Els aspirants hauran d'estar presents al lloc i en l'hora fixats per a la realització de la prova de renovació assenyalats en aquesta resolució. La distribució a les aules tindrà lloc per rigorós ordre alfabètic segons l'organització prevista.  
2. Els aspirants que no compareguen el dia i a l'hora de la prova en seran exclosos.  
3. Els aspirants hauran d'acudir a la realització de les proves proveïts de DNI original o passaport. Durant el desenvolupament de la prova, els responsables de l'organització podran requerir els aspirants que acrediten la seua identitat en qualsevol moment.  
4. Els aspirants hauran de portar bolígraf.  
  
Article 7. Superació de la prova  
1. Els aspirants que aproven la prova psicotècnica d'acord amb els paràmetres exigits per la Generalitat hauran adquirit el dret a la renovació de l'acreditació per al servei específic d'admissió.  
  
2. Els paràmetres exigits seran establits prèviament per la comissió avaluadora a la qual es refereix aquesta resolució. Aquests paràmetres es determinaran a l'efecte de garantir l'objectivitat de la prova i per a seleccionar els perfils més adequats en funció de la finalitat pretesa en aquesta.  
  
Article 8. Llista d'aspirants que han superat la prova  
1. Finalitzada la correcció de la prova psicotècnica, la Secretaria Autonòmica de Seguretat i Emergències farà pública la relació d'aspirants que l'han superada.  
2. La publicació de la llista d'aspirants aprovats s'efectuarà als taulers d'anuncis corresponents a les tres províncies, com també en qualsevol altre lloc que la comissió considere convenient per a una millor difusió entre els interessats.  
3. La resolució en la qual es publicite la llista definitiva a la qual es refereix el present article es publicarà, així mateix, en el Diari Oficial de la Generalitat Valenciana.  
4. Els aspirants que no hagen superat la prova podran presentar un recurs administratiu davant l'òrgan competent d'acord amb el que indica la normativa en vigor.  
  
Article 9. Acreditació dels aspirants que hagen superat la prova avaluadora  
1. Els aspirants que hagen superat la prova a la qual es refereix la present resolució obtindran una nova acreditació individual per a l'exercici de les funcions pròpies del servei específic d'admissió. Aquesta acreditació substituirà la que es va expedir inicialment, que quedarà sense validesa i es considerarà caducada.  
2. La nova acreditació serà emesa i posada a la disposició dels aspirants aprovats en el termini màxim de dos mesos, comptadors des de la publicació en el Diari Oficial de la Generalitat Valenciana de la llista a la qual es refereix l'article anterior. En aquest sentit, els interessats que hagen aprovat la prova avaluadora podran exigir el lliurament d'aquesta acreditació una vegada transcorregut el termini indicat.   
  
Article 10. Comunicació d'incidències  
Amb la finalitat d'atendre les possibles comunicacions i resoldre les incidències que puguen plantejar-se en relació amb la prova, els interessats podran dirigir-se al president o secretari de la comissió avaluadora per tal que siguen considerades per aquest. La comissió resoldrà en el termini més breu possible.  
  
Article 11. Comissió avaluadora  
1. El règim jurídic aplicable a la comissió avaluadora serà el que s'estableix per als òrgans col·legiats en la secció tercera del capítol I del títol preliminar de la Llei 40/2015, d'1 d'octubre, de règim jurídic del sector públic, i en les altres normes que els siguen aplicables. En tot cas, almenys un dels membres de la comissió, o el seu suplent, haurà d'estar present en els llocs on s'efectue l'examen en el dia, hora i lloc convocats. A aquest efecte, s'assegurarà la coordinació entre les tres províncies a través de la persona que exercisca la presidència de la comissió.  
  
2. Sobre la percepció de dietes dels membres de la comissió s'estarà al que es disposa en la normativa en vigor.  
3. La persona que exercisca la presidència podrà sol·licitar als membres de la comissió avaluadora una declaració expressa de no trobar-se en cap de les causes d'abstenció i recusació previstes en els articles 23 i 24 de la Llei 40/2015. Aquesta declaració també l'hauran d'emplenar, si escau, els assessors especialistes i el personal auxiliar que la comissió incorpore als seus treballs.  
4. Els interessats podran promoure la recusació dels membres de la comissió quan, al seu judici, concórreguen en aquests alguna de les causes previstes en la normativa vigent.  
5. Amb anterioritat suficient a l'inici de les proves, la Secretaria Autonòmica de Seguretat i Emergències publicarà en el Diari Oficial de la Generalitat Valenciana una resolució per la qual es nomenen els nous membres de la comissió que han de substituir els que hagueren perdut la seua condició per alguna de les causes previstes en el present article.  
  
6. En tot el que no es preveu en aquestes bases generals, la comissió queda autoritzada per a resoldre qualsevol dubte o circumstància que es puga plantejar i adoptar els acords que garantisquen el bon ordre de la convocatòria.  
7. Si la comissió avaluadora, en qualsevol moment del procés, tinguera coneixement o dubtes fundats que algun dels aspirants incompleix un o diversos dels requisits exigits en la convocatòria, podrà requerir-li els documents acreditatius del seu compliment. En el cas que no queden acreditats, la comissió, amb l'audiència prèvia a l'interessat, haurà d'emetre una proposta motivada de la seua exclusió del procediment dirigida a la Secretaria Autonòmica de Seguretat i Emergències en què li comunicarà, així mateix, les inexactituds o falsedats formulades per l'aspirant en la sol·licitud d'admissió a la prova avaluadora. Contra la resolució d'exclusió que s'emeta podrà interposar-se un recurs administratiu en els termes de la Llei 39/2015, d'1 d'octubre, del procediment administratiu comú de les administracions públiques.  
  
  
DISPOSICIONS ADDICIONALS  
  
Primera. Composició de la comissió avaluadora  
Presidència: María Dolores González Beltrán, subdirectora general de Seguretat de l'Agència Valenciana de Seguretat i Resposta a les Emergències.  
Secretaria: Fernando Castellano Martí, cap del Servei d'Espectacles i Establiments Públics de la Conselleria de Justícia, Interior i Administració Pública.  
Vocals:  
- Begoña Duart Quiles, directora territorial a València de la Conselleria de Justícia, Interior i Administració Pública.  
- Araceli Martínez Márquez, directora territorial a Alacant de Conselleria de Justícia, Interior i Administració Pública.  
- Roberto Álvaro Gómez, director territorial a Castelló de la Conselleria de Justícia, Interior i Administració Pública.  
- Beatriz Jannone Colomina, cap de Secció del Servei d'Espectacles i Establiments Públics de la Conselleria de Justícia, Interior i Administració Pública.  
- Francisco Fornés Úbeda, cap mèdic de Salut Laboral de la Policia Local de l'Ajuntament de València.  
Suplents:  
Presidència: María José Espinós Bonet, secretària tècnica de l'Agència Valenciana de Seguretat i Resposta a les Emergències.  
Secretaria: Ángeles Navarro Gosálvez, cap de Servei de Formació en Seguretat i Emergències de l'Agència Valenciana de Seguretat i Resposta a les Emergències.  
Vocals:  
- María Luisa Feliú Pérez, tècnica jurídica del Servei d'Espectacles i Establiments Públics de la Conselleria de Justícia, Interior i Administració Pública.  
- Miguel Ángel Guillen Galindo, cap de Secció d'Espectacles de la Direcció Territorial de Presidència a Castelló.  
- Joaquín Cuchillo Sastriques, cap de Secció d'Espectacles de la Direcció Territorial de Presidència a València.  
- Lola Salom Vea. Direcció Territorial a Castelló de la Conselleria de Justícia, Interior i Administració Pública  
- María del Carmen Fabuel Cervera. Servei d'Espectacles i Establiments Públics de la Secretaria Autonòmica de Seguretat i Emergències.  
  
  
Segona. Foto carnet i comunicació dels interessats  
Els aspirants que hagen superat la prova i que, per tant, adquirisquen el dret a la renovació de l'acreditació, hauran d'aportar una foto de carnet actualitzada en el termini d'un mes des de la publicació en el Diari Oficial de la Generalitat Valenciana de la resolució on es faça pública la llista d'aprovats. El lloc de presentació de la foto seran les dependències de la Secretaria Autonòmica de Seguretat i Emergències a Alacant, Castelló i València.  
En el supòsit que no es presente, l'acreditació s'expedirà amb la foto anterior.  
Així mateix, l'aspirant aprovat haurà de comunicar a la Secretaria Autonòmica de Seguretat i Emergències la manera que desitge per a rebre l'acreditació (bé per enviament per correu, bé per recollida presencial).  
  
València, 27 de setembre de 2019.- El secretari autonòmic de Seguretat i Emergències: José María Angel Batalla.